[bookmark: _GoBack]ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΡΟΔΟΥ
ΣΩΜΑΤΕΙΟ ΟΙΚΟΔΟΜΩΝ ΡΟΔΟΥ
ΓΡΑΜΜΑΤΕΙΑ ΑΝΕΡΓΩΝ ΕΚΡ
								             Ρόδος 13/12/2016

ΑΝΑΚΟΙΝΩΣΗ

Ενόψει των εορτών, το Εργατοϋπαλληλικό Κέντρο Ρόδου σε συντονισμό με το Σωματείο Οικοδόμων Ρόδου και τη Γραμματεία Ανέργων του Ε.Κ.Ρ, πραγματοποιούν για μία ακόμη φορά διανομή τροφίμων και συγκέντρωση χρημάτων για αγορά τροφίμων για ανέργους, χαμηλοσυνταξιούχους, άπορους και μονογονεϊκές οικογένειες, που δεν μπορούν να ανταπεξέλθουν ούτε στα βασικά έξοδα της καθημερινότητας.
Την πρωτοβουλία αυτή έχει αναλάβει ο Γεν. Γραμματέας του Εργατικού Κέντρου Ρόδου, Πρόεδρος του Σωματείου Οικοδόμων Ρόδου και Πρόεδρος της Γραμματείας Ανέργων του Ε.Κ.Ρ Νίκος Τριπολίτης, ο οποίος ξεκίνησε από χθες, 12/12/16, στο Ε.Κ.Ρ, τη συγκέντρωση τροφίμων και χρημάτων για αγορά τροφίμων, τα οποία την περίοδο των γιορτών θα διανεμηθούν σε δεκάδες οικογένειες της Ρόδου, που ζουν σε κατάσταση ένδειας. 
Παρακαλούμε τα μέλη και τους συμπολίτες μας να ευαισθητοποιηθούν και να ανταποκριθούν στην προσπάθειά μας. Η δράση αυτή θα διαρκέσει μέχρι και τις 23 Δεκεμβρίου, οπότε και θα ξεκινήσει η διανομή τους.
Οποίος επιθυμεί να στηρίξει την προσπάθεια, μπορεί να καλέσει στο τηλέφωνο 6942 846200 ή να περάσει από τις 9 το πρωί έως τις 2 το μεσημέρι από το Εργατικό Κέντρο Ρόδου, Στεφάνου Καζούλη 30, στον πρώτο όροφο, στη Γραμματεία του Ε.Κ.Ρ (τηλ. 22410- 24730).

